ddrg/super_eurlex huggingface dataset:
Odločba Komisije

z dne 7. februarja 1994

o spremembi Odločbe Sveta 90/424/EGS o odhodkih na področju veterine

(94/77/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 90/424/EGS z dne 26. junija 1990 o odhodkih na področju veterine [1], kakor je bila nazadnje spremenjena z Odločbo 93/439/EGS [2], in zlasti člena 24(1) Odločbe,

ker člen 24 Odločbe 90/424/EGS predvideva možnost finančnega ukrepa Skupnosti za izkoreninjenje in spremljanje bolezni s seznama v Prilogi k Odločbi;

ker so osrčnikova vodenica, babezioza in anaplazmoza, ki jih prenašajo insekti, prisotne v francoskih čezmorskih departmajih;

ker je zaradi specifičnega zdravstvenega stanja v francoskih čezmorskih departmajih upravičeno, da se zgoraj navedene bolezni dodajo v Prilogo k Odločbi 90/424/EGS;

ker so ukrepi, predvideni s to odločbo, skladni z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

V skupino 1 seznama bolezni v Prilogi k Odločbi 90/424/EGS se dodajo naslednje alinee:

"— osrčnikova vodenica, ki jo prenašajo insekti v francoskih čezmorskih departmajih

— babezioza, ki jo prenašajo insekti v francoskih čezmorskih departmajih

— anaplazmoza, ki jo prenašajo insekti v francoskih čezmorskih departmajih"

.

Člen 2

Ta odločba je naslovljena na države članice.

V Bruslju, 7. februarja 1994

Za Komisijo

René Steichen

Član Komisije

[1] UL L 224, 18.8.1990, str. 19.

[2] UL L 203, 13.8.1993, str. 34.

--------------------------------------------------
Odločba Komisije

z dne 17. junija 1994

o sklenitvi Konvencije, ki opredeljuje Statut Evropskih šol

(94/558/ESPJ)

KOMISIJA EVROPSKIH SKUPNOSTI SE JE

ob upoštevanju Pogodbe o ustanovitvi Evropske skupnosti za premog in jeklo ter zlasti prvega odstavka člena 95 Pogodbe,

s privolitvijo Sveta,

po posvetovanju s Posvetovalnim odborom,

ker želi Evropska skupnost za premog in jeklo poskrbeti za skupno izobraževanje otrok svojega osebja v Evropskih šolah in s tem zagotoviti primerno delovanje institucij Skupnosti ter olajšati izpolnjevanje njihovih nalog; ker so v ta namen prvotne države članice dne 12. aprila 1957 podpisale Konvencijo, ki opredeljuje Statut Evropskih šol;

ker je Svet 31. maja 1990 na skupnem zasedanju z ministri za izobraževanje zahteval novo konvencijo o Evropskih šolah, ki jo je treba sestaviti zato, da bi omogočili uspešnejše delovanje šol in širše priznavanje vloge, ki jo ima pri tem Skupnost;

ker je sodelovanje Evropske skupnosti za premog in jeklo pri izvajanju navedene konvencije potrebno za zagotovitev doseganja ciljev Skupnosti;

ker bo Evropska skupnost za premog in jeklo sodelovala pri izvajanju Konvencije z izvajanjem pooblastil, ki izhajajo iz pravil, določenih s Konvencijo in s takimi prihodnjimi akti, kakršne lahko sprejme v skladu s pogoji te konvencije;

ker je zato potrebno, da Evropska skupnost za premog in jeklo sklene navedeno konvencijo;

ker so izključna pooblastila ukrepanja, ki so na voljo za sprejetje te odločbo, določena v členu 95 Pogodbe o ustanovitvi Evropske skupnosti za premog in jeklo,

ODLOČILA:

Člen 1

Konvencija, ki opredeljuje Statut Evropskih šol, se odobri v imenu Evropske skupnosti za premog in jeklo. Besedilo Konvencije je priloženo k tej odločbi [1].

Člen 2

Predsednik Komisije deponira listino o odobritvi v skladu s členom 33 Konvencije.

V Luxembourgu, 17. junija 1994

Za Komisijo

Jacques Delors

Predsednik

[1] UL L 212, 17.8.1994, str. 15.

--------------------------------------------------
Odločba Komisije

z dne 22. februarja 1993

o pripravi enotnega obrazca za poročanje iz člena 6 Direktive Sveta 88/599/EGS v zvezi s cestnim prevozom

(93/172/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 88/599/EGS z dne 23. novembra 1988 o standardnih postopkih nadzora nad izvajanjem Uredbe (EGS) št. 3820/85 o usklajevanju določene socialne zakonodaje v zvezi s cestnim prometom in Uredbe (EGS) št. 3821/85 o tahografu (nadzorni napravi) v cestnem prometu [1] in zlasti člena 6 Direktive,

v dogovoru z državami članicami v skladu s členom 6(2) Direktive 88/599/EGS,

ker bi morali pristojni organi držav članic pripraviti in uporabljati enotni obrazec iz člena 6(2) Direktive 88/599/EGS za redno izmenjavo podatkov v okviru programa medsebojne pomoči,

SPREJELA NASLEDNJO ODLOČBO:

Člen 1

1. Enotni obrazec iz člena 6(2) Direktive 88/599/EGS se pripravi v skladu z vzorcem, priloženim k tej odločbi.

2. Pristojni organi vsake države članice uporabljajo enotni obrazec od 1. aprila 1993 dalje.

Člen 2

Ta odločba je naslovljena na države članice.

V Bruslju, 22. februarja 1993

Za Komisijo

Abel Matutes

Član Komisije

[1] UL L 325, 29.11.1988, str. 55.

--------------------------------------------------

PRILOGA

Enotni obrazec za poročanje za izmenjavo podatkov o prekrških in kaznih

(Člen 6 Direktive Sveta 88/599/EGS)

1. PREKRŠKI TUJIH PREVOZNIKOV IN IZREČENE KAZNI

+++++ TIFF +++++

2. UKREPI MATIČNE DRŽAVE ZOPER DRŽAVLJANE, KI SO STORILI PREKRŠKE V DRUGIH DRŽAVAH ČLANICAH

+++++ TIFF +++++

--------------------------------------------------
Sklep Sveta

z dne 13. decembra 1993

o sklenitvi Sporazuma v obliki izmenjave pisem med Evropsko gospodarsko skupnostjo in Kraljevino Norveško o določenih ureditvah na področju kmetijstva

(93/737/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 v povezavi s prvim pododstavkom člena 228(3) Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker je bilo v okviru pogajanj o Evropskem gospodarskem prostoru (EGP) možno skleniti Sporazum v obliki izmenjave pisem med Evropsko gospodarsko skupnostjo in Kraljevino Norveško o določenih ureditvah na področju kmetijstva;

ker je ta Sporazum del celote rezultatov pogajanj o EGP in bistven element za odobritev Sporazuma EGP s strani Skupnosti;

ker je treba odobriti ta Sporazum,

SKLENIL:

Člen 1

V imenu Skupnosti se odobri Sporazum v obliki izmenjave pisem med Evropsko gospodarsko skupnostjo in Kraljevino Norveško o določenih ureditvah na področju kmetijstva.

Besedilo Sporazuma je priloženo k Sklepu Sveta 93/239/EGS z dne 15. marca 1993 o sklenitvi Sporazuma v obliki izmenjave pisem med Evropsko gospodarsko skupnostjo na eni strani in Republiko Avstrijo, Republiko Finsko, Republiko Islandijo, Kraljevino Norveško in Kraljevino Švedsko na drugi strani o začasni uporabi Sporazumov o določenih ureditvah na področju kmetijstva, ki so jih navedene stranke podpisale v Portu 2. maja 1992 [2].

Člen 2

Predsednik Sveta opravi v imenu Skupnosti notifikacijo, da je Komisija odobrila Sporazum [3].

V Bruslju, 13. decembra 1993

Za Svet

Predsednik

Ph. Maystadt

[1] UL C 305, 23.11.1992, str. 61.

[2] UL L 109, 1.5.1993, str. 1.

[3] UL L 346, 31.12.1993, str. 35.
Uradni list L 295 , 30/11/1993 str. 0007 - 0007

finska posebna izdaja: poglavje 11 zvezek 37 str. 0071

švedska posebna izdaja: poglavje 11 zvezek 37 str. 0071



Sklep Sveta z dne 22. novembra 1993 o skupnem stališču na podlagi člena J.2 Pogodbe o Evropski uniji o zmanjšanju obsega ekonomskih odnosov z Libijo (93/614/SZVP) SVET EVROPSKE UNIJE JE ob upoštevanju Pogodbe o Evropski uniji in zlasti člena J.2 Pogodbe, ob upoštevanju Resolucije 883(93) Varnostnega sveta Združenih narodov z dne 11. novembra 1993, SKLENIL: 1. Obseg ekonomskih odnosov z Libijo se zmanjša v skladu z ustreznimi določbami Resolucije 883(93) Varnostnega sveta z dne 11. novembra 1993. 2. Ta sklep se objavi v Uradnem listu. V Luxembourgu, 22. novembra 1993 Za Svet Predsednik W. Claes --------------------------------------------------
Odločba Komisije

z dne 22. februarja 1993

o sestavi enotnega obrazca, kot ga določa člen 16 Uredbe Sveta (EGS) št. 3820/85 o usklajevanju določene socialne zakonodaje v zvezi s cestnim prometom

(93/173/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 3820/85 z dne 20. decembra 1985 o usklajevanju določene socialne zakonodaje v zvezi s cestnim prometom [1] in zlasti njenega člena 16,

po posvetovanju z državami članicami v skladu z njenim členom 16(3),

ker naj bo enotni obrazec iz člena 16(2) in (3) Uredbe (EGS) št. 3820/85 sestavljen kot sredstvo, s katerim države članice vsaki dve leti Komisiji sporočajo potrebne podatke za pripravo poročila o izvajanju skupnih pravil in o razvoju na zadevnih področjih,

SPREJELA NASLEDNJO ODLOČBO:

Člen 1

Standardni obrazec iz člena 16(2) in (3) Uredbe (EGS) št. 3820/85 se sestavi v skladu z vzorcem iz priloge k tej odločbi.

Člen 2

Ta odločba je naslovljena na države članice.

V Bruslju, 22. februarja 1993

Za Komisijo

Abel Matutes

Član Komisije

[1] UL L 370, 31.12.1985, str. 1.

--------------------------------------------------

PRILOGA

Vzorec enotnega obrazca, ki naj ga države članice uporabljajo za obveščanje Komisije o potrebnih podatkih za sestavo poročila o njihovem izvajanju Uredbe Sveta o usklajevanju določene socialne zakonodaje v zvezi s cestnim prometom (člen 16 Uredbe (EGS) št. 3820/85) in o razvoju na zadevnem področju

+++++ TIFF +++++

+++++ TIFF +++++

--------------------------------------------------
Sklep Sveta

z dne 15. februarja 1993

o sklenitvi Protokola h Konvenciji z dne 8. oktobra 1990 med vladama Zvezne republike Nemčije in Češke in Slovaške federativne republike ter Evropsko gospodarsko skupnostjo o Mednarodni komisiji za zaščito Labe

(93/114/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti, zlasti člena 130s Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker je Skupnost s Sklepom 91/598/EGS [4] odobrila Konvencijo o Mednarodni komisiji za zaščito Labe;

ker je bistveno, da se Mednarodni komisiji, ustanovljeni z navedeno konvencijo, priznava pravna in poslovna sposobnost, zato da lahko opravlja svoje naloge;

ker je bil zaradi tega 9. decembra 1991 v Magdeburgu sprejet Protokol h Konvenciji; ker je bil Protokol podpisan v imenu Skupnosti;

ker je zato nujno, da Skupnost odobri Protokol,

SKLENIL NASLEDNJE:

Člen 1

Protokol h Konvenciji z dne 8. oktobra 1990 med vladama Zvezne republike Nemčije in Češko in Slovaško federativno republiko ter Evropsko gospodarsko skupnostjo o Mednarodni komisiji za zaščito Labe se s tem odobri v imenu Evropske gospodarske skupnosti.

Besedilo Protokola je priloženo.

Člen 2

Predsednik Sveta bo v imenu Evropske gospodarske skupnosti obvestil vlado Zvezne republike Nemčije, v funkciji države depozitarke, da so bili predpogoji za uveljavitev Protokola, kar zadeva Skupnost, izpolnjeni v skladu s členom 2 Protokola.

V Bruslju, 15. februarja 1993

Za Svet

Predsednik

M. Jelved

[1] UL C 185, 22.7.1992, str. 14.

[2] UL C 305, 23.11.1992.

[3] UL C 287, 4.11.1992, str. 38.

[4] UL L 321, 23.11.1991, str. 24.

--------------------------------------------------
Odločba Komisije

z dne 19. novembra 1992

o podatkovni bazi v zvezi z zahtevami Skupnosti za uvoz, predvideni s projektom Shift

(92/563/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Odločbe Sveta 92/438/EGS z dne 13. julija 1992 o uvajanju računalniške tehnologije v veterinarske uvozne postopke (projekt Shift), o spremembi direktiv 90/675/EGS, 91/496/EGS, 92/628/EGS in Odločbe 90/424/EGS ter o razveljavitvi Odločbe 88/192/EGS [1] in zlasti člena 12 Odločbe,

ker je za vzpostavitev in učinkovito uporabo podatkovne baze iz člena 4 in Priloge II(1) k Odločbi 92/438/EGS treba določiti lastnosti, vsebino in pogoje za vzpostavitev in uporabo te podatkovne baze;

ker je za razvoj uporabniškega sistema za podatkovno bazo Skupnosti odgovorna Komisija in ker mora ta razvoj upoštevati operacijske sisteme, ki jih uporabljajo države članice;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

1. V tej odločbi "podatkovna baza Skupnosti" pomeni podatkovno bazo v zvezi z zahtevami Skupnosti za uvoz živih živali in živalskih proizvodov, ki prihajajo iz tretjih držav.

2. Podatkovna baza Skupnosti mora biti relacijska. Uporabniku mora biti na voljo hiter in preprost dostop do potrebnih podatkov za preglede.

Člen 2

Podatkovna baza Skupnosti zajema podatke iz člena 4(1) Odločbe 92/438/EGS. Poleg tega zajema posebne pogoje za uvoz, ki se uporabljajo za državo članico ali del države članice in nekatere obrate.

Člen 3

1. Komisija je odgovorna za razvoj uporabniškega sistema za podatkovno bazo Skupnosti.

2. Razvoj iz odstavka 1 vključuje:

- opis strukture podatkovne baze Skupnosti,

- opredelitev in izvedbo tehničnih funkcij aplikacije, ki so potrebne za njeno uporabo.

Člen 4

Ta odločba je naslovljena na države članice.

V Bruslju, 19. novembra 1992

Za Komisijo

Ray Mac Sharry

Član Komisije

[1] UL L 243, 25.8.1992, str. 27.

--------------------------------------------------
Odločba Sveta

z dne 19. decembra 1991

o odložitvi datuma, ko naj začnejo veljati nacionalne določbe o uporabi Direktive 89/104/EGS za približevanje zakonov držav članic v zvezi z blagovnimi znamkami

(92/10/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Prve direktive Sveta 89/104/EGS z dne 21. decembra 1988 o približevanju zakonov držav članic v zvezi z blagovnimi znamkami [1], in zlasti člena 16(2) Direktive,

ob upoštevanju predloga Komisije,

ker naj države članice na podlagi člena 16(1) Direktive 89/104/EGS uveljavijo zakone in druge predpise, potrebne za uskladitev z Direktivo, najpozneje do 28. decembra 1991;

ker lahko Svet na podlagi člena 16(2) navedene direktive na predlog Komisije s kvalificirano večino preloži datum iz odstavka 1 navedenega člena najpozneje do 31. decembra 1992;

ker je bila ta izjemna določba vključena v navedeno direktivo, da bi po potrebi zagotovila, da bi bil datum uveljavitve nacionalnih določb o uporabi Direktive čim bolj usklajen z datumom, od katerega bo mogoče vlagati zahtevke za blagovne znamke Skupnosti;

ker predlog Komisije za Uredbo Sveta o blagovni znamki Skupnosti [2] še ni bil sprejet; ker se pričakuje, da bo navedena uredba kmalu sprejeta;

ker se zdi zato primerno, da se datum iz člena 16(1) Direktive 89/104/EGS odloži do 31. decembra 1992, tako da bi bilo prej omenjenemu cilju lažje slediti;

ker se cilji za dokončno oblikovanje notranjega trga še naprej spoštujejo ne glede na to odložitev,

SPREJEL NASLEDNJO ODLOČBO:

Člen 1

Datum iz člena 16(1) Direktive 89/104/EGS se nadomesti z 31. decembrom 1992.

Člen 2

Ta odločba je naslovljena na države članice.

V Bruslju, 19. decembra 1991

Za Svet

Predsednik

P. Dankert

[1] UL L 40, 11.2.1989, str. 1.

[2] UL C 351, 31.12.1981, str. 1 inUL C 230, 31.8.1984, str. 1

--------------------------------------------------
Odločba Komisije

z dne 2. maja 1991

o priznanju Avstralije kot neokužene z bakterijo Erwinia amylovora (Burr.) Winsl. et al.

(91/261/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 77/93/EGS z dne 21. decembra 1976 o zaščitnih ukrepih pred vnosom škodljivih organizmov na rastlinah ali rastlinskih proizvodih v Skupnost [1], nazadnje spremenjene z Direktivo Komisije 91/27/EGS [2], in zlasti Priloge III, del B(10) Direktive,

ker se v skladu z določbami Direktive 77/93/EGS od 16. aprila do 31. oktobra v primeru porekla s severne poloble in od 1. novembra do 15. aprila v primeru porekla z južne poloble, nekateri rodovi rastlin, z izjemo plodov in semen, s poreklom iz držav ali regij, ki veljajo za neokužene z bakterijo Erwinia amylovora (Burr.) Winsl. et al., ne smejo vnašati v določene države članice;

ker je razvidno iz uradnih podatkov, ki jih je predložila Avstralija, da se navedeni škodljivi organizem v tej državi ne pojavlja ter da v Avstraliji že dolgo velja stroga prepoved uvoza rastlin in rastlinskih proizvodov, ki bi lahko vnesli ta škodljivi organizem;

ker se torej lahko ugotovi, da ne obstaja nevarnost, da bi se navedeni škodljivi organizem razširil;

ker je ta odločba brez vpliva na vsakršne poznejše ugotovitve, ki bi lahko pokazale, da je navedeni škodljivi organizem v tej deželi navzoč;

ker bo Komisija zagotovila, da mora vsako leto Avstralija dati na razpolago vse tehnične podatke, ki so potrebni za oceno navedenega položaja;

ker so ukrepi iz te odločbe v skladu z mnenjem Stalnega odbora za zdravstveno varstvo rastlin,

SPREJELA NASLEDNJO ODLOČBO:

Člen 1

S tem se razglaša, da se Avstralija prizna kot neokužena z bakterijo Erwinia amylovora (Burr.) Winsl. et al.

Člen 2

Ta odločba je naslovljena na države članice.

V Bruslju, 2. maja 1991

Za Komisijo

Ray Mac Sharry

Član Komisije

[1] UL L 26, 31.1.1977, str. 20.

[2] UL L 16, 22.1.1991, str. 29.

--------------------------------------------------
Sklep Sveta

z dne 22. oktobra 1990

o sklenitvi Protokola o obnovi Sporazuma o sodelovanju med Evropsko gospodarsko skupnostjo in Kraljevino Tajsko o proizvodnji in trženju manioke ter trgovanju z njo

(90/637/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju predloga Komisije,

ker je sklenitev Protokola o obnovi Sporazuma o sodelovanju med Evropsko gospodarsko skupnostjo in Kraljevino Tajsko o proizvodnji in trženju manioke ter trgovanju z njo [1] v njunem skupnem interesu;

ker je navedeni protokol treba odobriti,

SKLENIL:

Člen 1

Protokol o obnovi Sporazuma o sodelovanju med Evropsko gospodarsko skupnostjo in Kraljevino Tajsko o proizvodnji in trženju manioke ter trgovanju z njo je odobren v imenu Skupnosti.

Besedilo Protokola je priloženo temu sklepu.

Člen 2

Predsednik Sveta je pooblaščen za imenovanje osebe, pooblaščene za podpis Sporazuma, navedenega v členu 1, zavezujočega za Skupnost.

V Luxembourgu, 22. oktobra 1990

Za Svet

Predsednik

G. de Michelis

[1] UL L 219, 28.7.1982, str. 53.

--------------------------------------------------
Odločba Komisije

z dne 18. julija 1989

o določitvi pogojev za priznanje in nadzor rejskih združenj, rejskih organizacij in zasebnih podjetij, ki vzpostavijo ali vodijo registre za hibridne plemenske prašiče

(89/504/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 88/661/EGS z dne 19. decembra 1988 o zootehniških standardih, ki se uporabljajo za plemenske živali vrste prašič [1], in zlasti četrte alinee člena 10(1) Direktive,

ker vodijo v vseh državah članicah registre rejska združenja, rejske organizacije, zasebna podjetja ali uradne službe; ker je zato potrebno določiti pogoje za priznanje rejskih združenj, rejskih organizacij in zasebnih podjetij;

ker morajo rejska združenja, rejske organizacije ali zasebna podjetja zaprositi za uradno priznanje pri pristojnih organih države članice, na ozemlju katere je njihov sedež;

ker jih morajo tam, kjer rejska združenja, rejske organizacije ali zasebna podjetja izpolnjujejo določene pogoje in imajo opredeljene cilje, uradno priznati pristojni organi države članice, pri katerih so vložile vlogo;

ker so ukrepi, predvideni s to odločbo, v skladu z mnenjem Stalnega odbora za zootehniko,

SPREJELA NASLEDNJO ODLOČBO:

Člen 1

Za uradno priznanje morajo rejska združenja, rejske organizacije in zasebna podjetja, ki vodijo ali vzpostavijo registre, vložiti vlogo pri pristojnem organu države članice, na ozemlju katere je njihov sedež.

Člen 2

Pristojni organ zadevne države članice mora izdati uradno priznanje vsakemu rejskemu združenju, rejski organizaciji ali zasebnemu podjetju, ki vodi ali vzpostavi register, če izpolnjuje pogoje, določene v Prilogi.

Člen 3

Pristojni organ zadevne države članice odvzame uradno priznanje rejskemu združenju, rejski organizaciji ali zasebnemu podjetju, ki vodi register, če rejsko združenje, rejska organizacija ali zasebno podjetje ne izpolnjuje v celoti pogojev, določenih v Prilogi.

Člen 4

Ta odločba je naslovljena na države članice.

V Bruslju, dne 18. julija 1989

Za Komisijo

Ray MAC SHARRY

Član Komisije

[1] UL L 382, 31.12.1988, str. 36.

--------------------------------------------------

PRILOGA

I. Rejska združenja, rejske organizacije in zasebna podjetja morajo za uradno priznanje:

1. biti pravne osebe v skladu z zakonodajo, ki velja v državi članici, v kateri so vložile vlogo;

2. dokazati pristojnim organom:

(a) da poslujejo učinkovito;

(b) da lahko izvajajo nadzor, potreben za registriranje porekla;

(c) da imajo dovolj veliko čredo za izvajanje rejskega programa;

(d) da znajo uporabljati podatke o proizvodnosti živali, ki so potrebni za izvajanje rejskega programa za izboljšanje pasme;

3. imeti pravila, ki določajo:

(a) način označevanja živali;

(b) sistem za registriranje porekla;

(c) opredelitev rejskih ciljev;

(d) sisteme za uporabo podatkov o proizvodnosti živali, ki omogočajo napoved genetske vrednosti živali.

II. Poleg tega morajo imeti rejska združenja in rejske organizacije za uradno priznanje v določbah o združevanju predpisana zlasti načela nediskriminacijskega obravnavanja članov.

--------------------------------------------------
Sklep Komisije

z dne 10. februarja 1989

o sklenitvi Sporazuma o sodelovanju med Evropsko skupnostjo za atomsko energijo in Vlado Japonske na področju kontrolirane termonuklearne fuzije s strani Komisije za Skupnost in v imenu Skupnosti

(89/149/Euratom)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti za atomsko energijo, zlasti drugega odstavka člena 101 Pogodbe,

ker je Svet v svojem sklepu z dne 23. januarja 1989 odobril sklenitev Sporazuma o sodelovanju med Evropsko skupnostjo za atomsko energijo in Vlado Japonske na področju kontrolirane termonuklearne fuzije,

SKLENILA:

Člen 1

V imenu Skupnosti se sklene Sporazum o sodelovanju med Evropsko skupnostjo za atomsko energijo in Vlado Japonske na področju kontrolirane termonuklearne fuzije.

Besedilo Sporazuma o sodelovanju je priloženo k temu sklepu.

Člen 2

Predsednik Komisije je pooblaščen za imenovanje osebe, pristojne za podpis Sporazuma o sodelovanju, ki obveže Evropsko skupnost za atomsko energijo.

V Bruslju, 10. februarja 1989

Za Komisijo

Filippo M. Pandolfi

Podpredsednik

--------------------------------------------------
Sklep Sveta

z dne 21. decembra 1988

o sklenitvi Sporazuma v obliki izmenjave pisem v zvezi s členom 9 Protokola 1 k Sporazumu med Evropsko gospodarsko skupnostjo in Državo Izrael o uvozu konzerviranih sadnih solat s poreklom iz Izraela v Skupnost

(88/648/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju priporočila Komisije,

ker je bil dne 11. maja 1975 med Evropsko gospodarsko skupnostjo in Državo Izrael podpisan Sporazum [1];

ker je treba odobriti Sporazum v obliki izmenjave pisem v zvezi s členom 9 Protokola 1 k navedenem Sporazumu in o uvozu konzerviranih sadnih solat s poreklom iz Izraela v Skupnost,

SKLENIL:

Člen 1

V imenu Skupnosti se odobri Sporazum v obliki izmenjave pisem v zvezi s členom 9 Protokola 1 k navedenem Sporazumu med Evropsko gospodarsko skupnostjo in državo Izrael o uvozu konzerviranih sadnih solat s poreklom iz Izraela v Skupnost.

Besedilo Sporazuma je priloženo temu sklepu.

Člen 2

Predsednik Sveta imenuje osebo, pooblaščeno za podpis Sporazuma, ki je za Skupnost zavezujoč.

Člen 3

Ta sklep začne veljati dan po objavi v Uradnem listu Evropskih skupnosti.

V Bruslju, 21. decembra 1988

Za Svet

Predsednik

V. Papandreou

[1] UL L 136, 28.5.1975, str. 3.

--------------------------------------------------